Anexa 
la Hotărârea Consiliului Judeţean Bistriţa-Năsăud 
  nr. 18 din 25.02.2015
REGULAMENT

de organizare şi desfăşurare a evaluării managementului la 

Biblioteca Judeţeană “George Coşbuc” 
Bistriţa-Năsăud şi Centrul Judeţean pentru Cultură Bistriţa-Năsăud
CAPITOLUL I

Dispoziţii generale
         ART. 1

    
Evaluarea  managementului  de  către  Consiliul  Judeţean  Bistriţa-Năsăud

denumit în continuare autoritatea, pentru Biblioteca Judeţeană “George Coşbuc” Bistriţa-Năsăud şi Centrul Judeţean pentru Cultură Bistriţa-Năsăud, se face în conformitate cu prevederile Ordonanţei de urgenţă a Guvernului nr.189/2008 privind managementul instituţiilor publice de cultură, aprobată cu modificări şi completări prin Legea nr.269/2009, denumită în continuare ordonanţă de urgenţă, precum şi cu cele ale prezentului regulament.

    
ART. 2

    
Prezentul regulament a fost elaborat pentru evaluarea managementului realizat la: 
(1) Biblioteca Judeţeană “George Coşbuc” Bistriţa-Năsăud în perioada 2013-2016, stabilită în Contractul de management nr.1534/11.02.2013  prevederile acestuia aplicându-se astfel:

    
a) prima evaluare în perioada 01.01.2014-31.03.2014 pentru activitatea din perioada 01.02.2013 - 31.12.2013; 
    
b) a doua evaluare în perioada 01.01.2015-31.03.2015 pentru activitatea din perioada 01.01.2014 - 31.12.2014;

    
c) evaluarea finală (conform art.15 lit.”c” din contractul de management) pentru activitatea din perioada 01.01.2015 - 15.09.2015. 

(2) Centrul Judeţean pentru Cultură Bistriţa-Năsăud în perioada 2013-2016, stabilită în Contractul de management nr.1535/11.02.2013 prevederile acestuia aplicându-se astfel:
    
a) prima evaluare în perioada 01.01.2014-31.03.2014 pentru activitatea din perioada 01.02.2013 - 31.12.2013; 
    
b) a doua evaluare în perioada 01.01.2015-31.03.2015 pentru activitatea din perioada 01.01.2014 - 31.12.2014;

    
c) evaluarea finală (conform art.15 lit.”c” din contractul de management) pentru activitatea din perioada 01.01.2015 - 15.09.2015.
   
ART. 3

    
(1) Evaluarea managementului se face pe baza raportului de activitate întocmit de managerul Bibliotecii Judeţene “George Coşbuc” Bistriţa-Năsăud şi managerul Centrului Judeţean pentru Cultură Bistriţa-Năsăud, denumiţi în continuare manager.

    
(2) Raportul de activitate se depune la Registratura Consiliului Judeţean Bistriţa-Năsăud cu respectarea termenelor stabilite de dispoziţiile art.37, respectiv art.39 alin.(1) din ordonanţa de urgenţă. Raportul de activitate pentru evaluarea finală va face referire la activităţile/proiectele/programele derulate pe întreaga perioadă de management.
    
ART. 4

    
Evaluarea managementului din perioada prevăzută la art.2 se desfăşoară conform următorului calendar:

   
a) 18.02.2015 - depunerea raportului de activitate;

    
b) 19-28.02.2015 - analiza raportului de activitate şi a referatelor-analiză;

    
c) 02.03.2015 - deplasarea membrilor comisiei de evaluare, în tot sau în parte, la sediul instituţiei, după caz;

    
d) 05.03.2015 - susţinerea raportului de activitate de către fiecare manager în cadrul unui interviu;

    
e) 06.03.2015 - comunicarea rezultatului evaluării.

CAPITOLUL II

Organizarea şi funcţionarea Comisiei de evaluare

Procedura de evaluare
    
ART. 5    

    
(1) Membrii Comisiei studiază individual fiecare raport primit în format electronic şi/sau pe suport hârtie de la secretariat.

    
(2) Comisia îşi desfăşoară activitatea în şedinţe, organizate la sediul autorităţii, în cadrul cărora membrii acesteia:

    
a) analizează solicitarea transmisă de către autoritate în vederea întocmirii raportului de activitate şi stabilesc punctajul/grila de evaluare pentru criteriile în baza cărora se va nota raportul de evaluare şi interviul;

    
b) studiază şi evaluează raportul de activitate, în corelare cu referatele-analiză întocmite de reprezentanţii compartimentelor de specialitate din cadrul autorităţii;

    
c) se deplasează, după caz, la sediul instituţiei - toţi sau o parte dintre membri, desemnaţi cu majoritate de voturi -, în vederea evaluării activităţii managerului, pe baza raportului de activitate al acestuia, raportat la prevederile contractului de management;

    
d) evaluează raportul de activitate pe bază de interviu susţinut de manager;

    
e) dezbat, analizează şi acordă note pentru fiecare etapă a evaluării;

    
f) elaborează un raport motivat asupra rezultatului obţinut de directorul instituţiei în urma evaluării şi face recomandări pentru continuarea sau încetarea managementului,respectiv reînnoirea ori rezilierea contractului de management;

   
g) certifică, prin semnătură, toate actele şi documentele Comisiei, întocmite de secretariatul Comisiei;

    
(3) Data, ordinea de zi şi locul de desfăşurare a şedinţelor Comisiei sunt anunţate de către secretar cu cel puţin 24 ore înainte de desfăşurarea acestora.

    
Secretariatul Comisiei poate înainta Comisiei propuneri privind ponderea fiecărui criteriu şi, după caz, a subcriteriilor acestora, astfel încât notarea să se realizeze prin acordarea unei aprecieri exacte pentru fiecare întrebare/răspuns.
    
ART. 6
    
(1) Secretariatul Comisiei are rolul de a organiza evaluarea şi este alcătuit din reprezentanţi ai autorităţii.
    
(2) Membrii secretariatului Comisiei pot participa, după caz, la şedinţele Comisiei, fără drept de vot.

    
ART. 7
    
(1) Reprezentantul Compartimentului resurse umane al autorităţii din cadrul secretariatului Comisiei are următoarele atribuţii:
a) transmite raportul de activitate, în copie, reprezentantului Serviciului coordonare instituţii subordonate, administrare patrimoniu şi al Serviciului buget finanţe, contabilitate, taxe, impozite  din cadrul autorităţii, în vederea întocmirii referatelor-analiză;
b) întocmeşte referatul-analiză urmărind corelaţia dintre raportul de activitate şi contractul de management, cu privire la managementul resurse umane;

c) înaintează membrilor Comisiei raportul de activitate, însoţit de referatele-analiză;

    
d) consemnează la finele fiecărei etape notele acordate;

    
e) calculează rezultatul evaluării;

    
f) consemnează, după caz, recomandările Comisiei privind activitatea managerului, raportat la prevederile contractului de management;

    
g) întocmeşte procesul-verbal al fiecărei etape;

    
h) comunică şi aduce la cunoştinţa publică rezultatul evaluării;

(2) Reprezentantul Serviciului buget-finanţe, contabilitate, taxe, impozite al autorităţii, din cadrul secretariatului Comisiei întocmeşte şi înaintează reprezentantului Compartimentului resurse umane din cadrul autorităţii referatul-analiză, urmărind corelaţia dintre raportul de activitate şi contractul de management, cu privire la managementul financiar.

 (3) Reprezentantul Serviciului coordonare instituţii subordonate, administrare patrimoniu al autorităţii, din cadrul secretariatului Comisiei întocmeşte şi înaintează reprezentantului Compartimentului resurse umane din cadrul autorităţii referatul-analiză, urmărind corelaţia dintre raportul de activitate şi contractul de management, cu privire la programe/proiecte şi managementul operaţional.

    
ART. 8
    
(1) Analiza şi notarea rapoartelor de activitate şi a interviului se fac în baza criteriilor prevăzute în raportul de evaluare elaborat la solicitarea autorităţii, cu luarea în considerare a modelului elaborat de Ministerul Culturii, Cultelor şi Patrimoniului Naţional.

    
(2) Evaluarea se face prin acordarea de către fiecare membru al Comisiei a unei note - nota A, de la 1 la 10, pentru prima etapă - Analiza şi notarea rapoartelor de activitate, nota B, de la 1 la 10, pentru etapa a II-a, Analiza şi notarea interviului (susţinerii raportului de activitate) - făcându-se media aritmetică a notelor acordate de fiecare membru al Comisiei.  
    
(3) Nota finală dată de fiecare membru se calculează astfel: 
(A + B) / 2 = .......

    
(4) Rezultatul final se calculează prin media aritmetică a notelor acordate de fiecare membru al Comisiei, astfel:

    [Rezultatul final] = (nota 1 + nota 2 + nota 3 + nota 4 + nota x) / x

    x - nr. membrilor Comisiei stabilit de autoritate pentru respectiva evaluare.
        Criteriile stabilite pentru notarea evaluării managementului:
 
1. Evoluţia instituţiei în raport cu mediul în care îşi desfăşoară activitatea şi în raport cu sistemul instituţional existent - 2 puncte.

 
2. Îmbunătăţirea activităţii instituţiei - 2 puncte.

 
3. Organizarea/sistemul organizaţional al instituţiei - 2,5 puncte.

 
4. Situaţia economico-financiară a instituţiei - 1,5 puncte.

 
5. Strategia, programele şi implementarea planului de acţiune pentru îndeplinirea misiunii specifice instituţiei, conform sarcinilor şi obiectivelor formulate de autoritate  - 2 puncte.

CAPITOLUL III

Soluţionarea contestaţiilor

    
ART. 9
    
Managerul nemulţumit poate depune contestaţii asupra modului de respectare a procedurii privind organizarea şi desfăşurarea evaluării la serviciul juridic contencios, resurse umane din cadrul autorităţii în termen de 3 zile lucrătoare (stabilit în limita prevăzută la art.42 alin.(1) din ordonanţa de urgenţă) de la data comunicării rezultatului evaluării.

    
ART. 10
    
Contestaţiile se soluţionează în termenul prevăzut la art.42 alin.(2) din ordonanţa de urgenţă.

    
ART. 11

(1) Conform art.52 din Ordonanţa de urgenţă a Guvernului nr.189/2008 privind managementul instituţiilor publice de cultură, cu modificările şi completările ulterioare, pentru activitatea depusă, membrii comisiei de evaluare, ai comisiei pentru soluţionarea contestaţiilor, precum şi membrii secretariatelor acestora beneficiază de o indemnizaţie în cuantum de 10% din indemnizaţia ordonatorului principal de credite, precum şi de decontarea cheltuielilor de transport, cazare şi diurnă.

    
(2) Sumele reprezentând costurile corespunzătoare prevederilor alin.(1) sunt suportate din bugetul autorităţii.

